open-index/open-wikipedia-markdown huggingface dataset:
Aritmetikk

**Aritmetikk** (fra gresk *&#945;&#961;&#953;&#952;&#956;&#972;&#962;*, *arithmos* = tall/siffer) betegner vanligvis den gren av (eller forløperen for) matematikken som omhandler elementære *operasjoner* på tall. Blant matematikere benyttes ofte ordet som et synonym for tallteori.

Aritmetikk er den grunnleggende grenen av matematikk som studerer tall og deres operasjoner. Spesielt tar den for seg numeriske beregninger ved bruk av de aritmetiske operasjonene addisjon, subtraksjon, multiplikasjon, og divisjon.

Følgende regnetegn brukes:
* addisjon (pluss +)
* subtraksjon (minus, &minus; eller -)
* multiplikasjon (ganger, × eller · eller *) og
* divisjon (dele, / eller ÷)

Noen ganger inkluderes også potenser (opphøyd), prosent, kvadratrot og logaritmer.

Aritmetikken til naturlige tall, heltall, rasjonale tall (i form av brøker) og reelle tall læres i grunnskolen. Herunder manuelle oppskrifter (algoritmer) for operasjonene med penn og papir. Siden 1970-tallet har bruken av digitale verktøy (kalkulatorer, PCer, apper på mobiltelefoner) overtatt for penn og papir. Mange vil mene at manuelle oppskrifter likevel har sin plass i skolen fordi det bidrar til økt tallforståelse og gjør de fleste elevene bedre rustet i hverdag og på jobb til å foreta cirka-beregniger raskt i hodet.

Innenfor aritmetikk opererer man med de fire regneartene, som omfatter addisjon, subtraksjon, multiplikasjon og divisjon. Operandene i de tre første regneartene har to sett med navn som ikke bør blandes sammen og brukes samtidig. Med dette menes blant annet at det ikke er tradisjon for å kalle operandene i og resultatet av et addisjonsstykke for addend + ledd = sum.
*addisjon
**addend + addend = sum
**ledd + ledd = sum
*subtraksjon
**minuend − subtrahend = differanse
**ledd &minus; ledd = differanse
*multiplikasjon
**multiplikand &times; multiplikator = produkt
**faktor × faktor = produkt
*divisjon
**dividend / divisor = kvotient
**teller / nevner = kvotient

Hver av disse regneartene utfører en matematisk operasjon på to tall for å danne et tredje. 

I digitale verktøy brukes ofte tegnene - istedenfor &minus; og * istedenfor &times; og på kalkulatorer vises ofte ÷ istedenfor /.

## Referanser


## Kilder
* 
* 
* 
*
Chipping Sodbury

**Chipping Sodbury** er en liten markedsby og enhetlig myndighet i South Gloucestershire, England. Byen ble grunnlagt på 1100-tallet av William le Gros, 1. jarl av Albemarle. Landsbyene Old Sodbury og Little Sodbury ligger rett ved. I 2001 viste folketelling en befolkning på 5 066 innbyggere, men i det siste tiåret har byen blitt del av en langt større område med tettbebyggelse grunnet den raske ekspansjonen av den nærliggende byen Yate, som den er blitt sammenhengende med i vest. Ved folketellingen i 2011 var befolkningen på 5045 innbyggere, men kombinert med Yate er det en felles befolkning på 26 855.

I nærheten av byen ligger den beryktede jernbanetunnelen Chipping Sodbury-tunnelen. Den fire km lange tunnelen åpnet i 1902, er er kjent for å bli oversvømt i perioder med mye regn, noe som fører til store forsinkelser i jernbanetrafikken til og fra det sørlige Wales. Byen hadde en egen jernbanestasjon fra 1903 til 1961.

Det mest kjente bysbarnet er forfatteren J.K. Rowling.

## Referanser


## Eksterne lenker
* 

*
South Gloucestershire

**South Gloucestershire** er et administrativt distrikt i Gloucestershire i England. Det ble opprettet i 1996 da grevskapet Avon ble oppløst, ved at distriktene Kingswood og Northavon ble slått sammen. Distriktet har status som enhetlig myndighet, og administreres derfor ikke som en del av grevskapet. 

Området er et transportknutepunkt for det sørlige England, da motorveiene M4 og M5 krysser hverandre der. Andre viktige veier som går gjennom distriktet er A38 og M32. Det er også flere viktige jernbanelinjer som går gjennom South Gloucestershire. Det to broene over Severn har sine østlige ender i South Gloucestershire.

## Større byer i distriktet

* Bradley Stoke  
* Filton
* Kingswood
* Thornbury
* Yate

## Mindre byer og landsbyer i distriktet

* Abson, Acton Turville, Almondsbury, Alveston, Aust, Awkley
* Badminton, Bagstone, Bitton, Bridgeyate
* Cadbury Heath, Catbrain, Charfield, Chipping Sodbury, Churchend, Coalpit Heath, Codrington, Cold Ashton, Cowhill, Cromhall
* Dodington, Downend, Doynton, Duckhole, Dyrham
* Easter Compton, Elberton, Engine Common
* Falfield, Frampton Cotterel
* Gaunt's Earthcott
* Hawkesbury, Hawkesbury Upton, Hill, Hillesley, Hallen, Hambrook, Hanham, Harry Stoke, Hinton, Horton
* Ingst, Iron Acton, Itchington
* Latteridge, Little Badminton, Little Sodbury, Little Stoke, Littleton-upon-Severn, Longwell Green
* Marshfield, Milbury Heath, Upper and Lower Morton
* Nibley, Northwick
* Oldbury Naite, Oldbury-on-Severn, Old Down, Oldland, Old Sodbury, Olveston, Over
* Patchway, Pilning, Pucklechurch
* Rangeworthy, Redwick, Rockhampton, Rudgeway
* Severn Beach, Shepperdine, Siston, Soundwell, Stoke Gifford
* Tockington, Tormarton, Tortworth, Tresham, Tytherington
* Upton Cheyney
* Wapley, Warmley, West Littleton, Westerleigh, Whitfield, Wick, Wickwar, Winterbourne

## Eksterne lenker
*
Identifikator

**Identifikator** et konsept som benyttes mye i informatikk. Konseptet er helt analogt med konseptet navn.

En identifikator er en streng som gir navn til en entitet som et dataprogram, en variabel, en klasse, et objekt, en funksjon, en prosedyre el.l. I programmeringsspråk utgjør identifikatorer leksikalske enheter (atomer).

## Eksterne lenker
Identifikatorer – Hvordan genfinder man digitale objekter?
Kompleksitetsteori

**Kompleksitetsteori** er den delen av informatikken som omhandler ressursene som trengs for å løse et bestemt problem. De vanligste ressursene er *tid* (hvor mange operasjoner som må utføres for å løse problemet) og *plass* (hvor mye minne som trengs for å løse et problem). Andre typer ressurser kan også analyseres, f.eks. hvor mange parallelle prosessorer som trengs for å løse et parallelt problem. Kompleksitetsteori skiller seg fra beregnbarhetsteori, som omhandler hvorvidt et gitt problem i det hele tatt kan løses, uavhengig av ressursene som kreves.

Et enkelt «problem» er en fullstendig mengde av relaterte spørsmål, der hvert spørsmål er en streng av endelig lengde. For eksempel, er problemet *FAKTORISER*: «Gitt et heltall skrevet på binær form, finn alle primtallsfaktorene til det tallet.» Et bestemt spørsmål kalles en *instans* av problemet. For eksempel er «Finn alle primtallsfaktorene til tallet 15» en instans av problemet *FAKTORISER*.

## O-notasjon
*Tidskompleksiteten* til et problem er antall steg som må utføres for å løse en instans av problemet som funksjon av problemets størrelse (vanligvis målt i antall bit) ved bruk av den mest effektive algoritmen. For å få en intuitiv forståelse av dette, betrakt eksemplet med en instans som er *n* bit lang som kan løses med *n*² steg. I dette eksemplet vil vi si at problemet har tidskompleksitet *n*². Det eksakte antall steg vil naturligvis avhenge av hva slags maskin eller språk som blir brukt. For å unngå dette problemet bruker man vanligvis Stor O-notasjon. Dersom et problem har tidskompleksitet O(*n*²) på en typisk maskin, vil det også ha O(*n*²) på de fleste andre maskiner.

Å klippe gress har for eksempel lineær kompleksitet fordi det tar dobbelt så lang tid å klippe et dobbelt så stort areal. Å slå opp i en ordbok har derimot logaritmisk kompleksitet fordi en dobling av ordbokens størrelse bare krever ett ekstra oppslag (oppslag midt i ordboken vil redusere problemet til det halve).

## Kompleksitetsklasser

Man skiller gjerne på *[[optimaliseringsproblem]]er* og *[[beslutningsproblem]]er*. Et optimaliseringsproblem spør om det finnes en optimal verdi; et beslutningsproblem om det finnes en løsning, der svaret enten er *ja* eller *nei*. Disse problemene kan igjen kategoriseres i ulike kompleksitetsklasser, relatert etter hvor vanskelig det er å løse dem. Eksempler på kompleksitetsklasser er P, NP, NP-hardt.

## Se også
* Kaosteori
Samba (programvare)

**SAMBA** er en programsuite for UNIX maskiner. Med SAMBA kan brukeren få tilgang til filområder og printerkøer på en UNIX-maskin fra bl.a. Windows NT, Windows 95, Windows for Workgroups, DOS og OS/2. SAMBA implementerer en protokoll som heter SMB (Session Message Block, som snart blir CIFS). SMB kommuniserer via TCP/IP-protokollen. Denne kombinasjonen (SMB over TCP/IP) er native for OS/2 og Microsoft sin TCP/IP-stack. Man trenger altså ikke å kjøpe inn noe som helst av programvare for å få et komplett fungerende nettverk.

## Eksterne lenker
*
Streng

**Streng** betegner vanligvis en tråd som benyttes for å binde sammen eller henge opp noe med og som består av et materiale som tåler strekkbelastning uten å ryke eller tøyes.

Ordet har også mer spesifikk betydning innen ulike akademiske disipliner.

Visse musikkinstrumenter er også utstyrt med en eller flere strenger, som kan være fremstilt av sener eller tarmer fra dyr, plantemateriale eller metall, eller en kombinnasjon av slike materialer. Strengene festes til instrumentet slik at strengen står i spenn. Musikeren frembringer toner ved å klimpre på strengen(e), eller stryke en bue over strengen(e), eller eventuelt trykke eller slå på en tangent festet til en hammer som slår mot strengen.

Ordet streng kan også brukes i overført betydning om en sekvens av ord eller andre elementer, for eksempel brukes betegnelsen *søkestreng* i forbindelse med søk på Internett, og betegnelsen *ordstreng* brukes innen lingvistikken.

## Se også
*Streng (informatikk)
*Ståltråd
*Strengeinstrument
*Strykeinstrument
*Tangentinstrumenter
Streng (informatikk)

**Streng** (engelsk: *string*) brukes i informatikk og noen grener av matematikk som betegnelse på bestemte typer sekvenser eller følger. Elementene i følgen velges fra en forhåndsbestemt mengde, vanligvis kalt *alfabet*. Elementene i alfabetet kan være ordinære skrifttegn, og da brukes gjerne uttrykket *tekststreng*. Dersom alfabetet består av binære verdier (0 og 1) kan det kalles en *binær streng*.

I de fleste programmeringsspråk er **streng** en datatype som kan inneholde sekvenser av tekst eller binære data. Datatypen **streng** er så grunnleggende at den er implementert i så godt som alle programmeringspråk, enten som en primitiv datatype eller som en kompositt-datatype. Mange høynivåspråk har syntaks som gjør at strengverdier (som oftest tekst) kan skrives i gåseøyne som et litteral i koden.

Når to strenger legges sammen kalles det konkatenering.
Strandå/Os landskapsvernområde

**Strandå/Os landskapsvernområde** ligger i Kjerringøy i Bodø kommune i Nordland.  Landskapsvernområdet har dyrelivsfredning på grunn av et sårbart fugleliv i dalføret. Området ble opprettet i 1983 og er på 16,6&thinsp;km².

Landskapsvernområdet grenser til Strandåvassbotn naturreservat. Naturreservatet omfatter dalbunnen og vannene, mens landskapsvernområdet omfatter liene og fjellsidene rundt.

## Referanser
Glomådeltaet landskapsvernområde

**Glomådeltaet landskapsvernområde** ligger i Rana kommune i Nordland. Landskapsvernområdet ligger i Langvassgrenda og består av deltaet der elvene Glomåga og Nordelva renner ut i Langvatnet. Området har dyrelivsfredning på grunn av det er et våtmarksområde med fugleliv og en verdifull myr-/sumpvegetasjon. Området ble opprettet i 1997 og er på 5,9&thinsp;km².

Fylkesvei 355 gjør en sving innom landskapsvernområdet på nordsiden.

## Referanser


## Eksterne lenker
* Miljøstatus: Glomådeltaet landskapsvernområde med fuglelivsfredning
Østerdalen landskapsvernområde

**Østerdalen landskapsvernområde** ligger i Bodø og Saltdal kommuner i Nordland.  Landskapsvernområdet har plantelivsfredning da det er et vakkert landskap med interessant zoologi, geologi og dyreliv. Området ble opprettet i 1983 og er på 25,5&thinsp;km².

## Referanser
Kvikkleirøyran landskapsvernområde

**Kvikkleirøyran landskapsvernområde** ligger øst for Herøyholmen i Herøy kommune i Nordland.  Landskapsvernområdet har plantelivsfredning da det er et kystlandskap med variert havstrandsvegetasjon. Området ble opprettet i 2002 og er på 2,7&thinsp;km² landareal, hvorav 1,2&thinsp;km² sjøareal. 

## Referanser


## Eksterne lenker
* Miljøstatus: Kvikkleirøyran landskapsvernområde med plantelivsfredning
Øya/Langholmen landskapsvernområde

**Øya/Langholmen landskapsvernområde** ligger nord for Inndyr i Gildeskål kommune i Nordland.  Landskapsvernområdet har plantelivsfredning da det er et kystlandskap med variert havstrandsvegetasjon samt rikmyr. Området ble opprettet i 2002 og er på 1,4&thinsp;km², hvorav 0,6&thinsp;km² sjøareal.

## Referanser


## Eksterne lenker
*
Arapiraca

**Arapiraca** er en by og kommune i delstaten Alagoas i nordøstregionen av Brasil. Byen ble etablert i 1924 og er den nest største byen i Alagoas. Arapiraca er hovedsakelig kjent for sin tobakksindustri og blir av og til omtalt som *«Brasils tobakkshovedstad».*

## Referanser


## Eksterne lenker
*
Tolk

En **tolk** er en person som overfører mening fra ett språk til et annet. Som regel foregår tolking muntlig, unntaket er tegnspråktolking, hvor meningen overføres mellom lyd og bevegelser. 

Tolking kan foregå på flere måter, og de mest vanlige metodene er konsekutivtolking og simultantolking. Å tolke konsekutivt vil si at innholdet blir overført i kortere bolker, hvor tolken overfører innholdet mellom bolkene. Å tolke simultant vil si å tolke *mens* taleren snakker. Dette er en metode som ofte blir brukt på konferanser, og forutsetter dertil egnet audioutstyr. 

Det finnes mulighet for å utdanne seg innen tolkefaget i Norge ved Høgskolen i Oslo. I Norge finnes det også en ordning med statsautorisjon for tolker. Ved å gjennomgå en krevende prøve som arrangeres ved Universitetet i Oslo kan man oppnå tittelen "statsautorisert tolk". Minstekravet for å jobbe som tolk i språk hvor det ikke har vært tilbud om autorisasjonsprøve og/eller utdanning i norsk offentlig sektor er den såkalte ToSpot-testen. 

Det stilles en rekke krav til en profesjonell tolk. Disse er blant annet objektivitet, taushetsplikt og nøyaktighet. Det er forventet at en tolk ikke legger til eller trekker fra noe av det originale budskapet, og at tolken alltid informerer om sin rolle i forkant av en tolkesituasjon.

## Forskjellen mellom tolk og oversetter
En tolk overfører innhold muntlig, mens en oversetter (translatør) overfører innhold *skriftlig*. Det finnes en egen autorisasjonsordning for oversettere, som arrangeres av Norges Handelshøyskole. Tolk og oversetter er to forskjellige profesjoner, og bør ikke forveksles, da de innebærer ulike kompetanseområder.

Tolketjenester kan deles inn i ulike kategorier, som konsekutiv tolkning, simultantolkning og telefonsamtaler. Flere norske tolkebyråer tilbyr spesialiserte tjenester innenfor disse områdene, inkludert juridisk, medisinsk og offentlig tolkning.

## Eksterne lenker
* Utdanning.no sin yrkesbeskrivelse av tolk
* Tolkeportalen
* Fagmyndighet for tolking i offentlig sektor
* Tolking i UDI
* Tolketjenester
Pubertet

**Pubertet** er en betegnelse for den perioden og de prosessene som finner sted når et individs kropp utvikler seg til å bli kjønnsmoden, og derav blir i stand til å forplante seg. Alle pattedyr har pubertet, men tidspunkt og varighet er svært variabelt.

## Generelt om puberteten
Når puberteten inntrer, vokser kroppen hurtigere i en periode, men veksten vil etter hvert avta. Hvor mye kroppen vokser er imidlertid avhengig av både kjønn og art. Når puberteten ender, slutter også normalt kroppen å vokse (ikke hos elefanter). Før puberteten er kjønnsforskjellene gjerne små og består stort sett av forskjellen på genitaliene. Gjennom puberteten blir de sekundære kjønnskjennetegn utviklet. Kroppen utvikler seg da i ulike retninger og for ulike formål, avhengig av kjønnet. Hunnens kropp tilpasses funksjoner og egenskaper som er nødvendige for å bli mor, mens hannens kropp tilpasses funksjoner og egenskaper som er nødvendige for å bli far. Hos mange arter vil hannene på dette stadiet ha blitt fysisk tildels betydelig større enn hunnene, men for en rekke arter er  forskjellene i fysisk størrelse minimal eller til og med det motsatte av «normalen». Eksempler på at hunnen blir størst finner man blant annet hos flekkhyene og en rekke hvaler.

## Menneskelig pubertet
### Kvinnelig pubertet
Gjennom puberteten utvikles ytre kjønnskjennetegn og kroppens reproduksjonsorganer utvikles ferdig. Fasen når det begynner å komme hår rundt kjønnsorganene kalles pubarke. Den første menstruasjonen kalles menarke, og er et synlig tegn på at en kvinne har nådd livets fruktbare periode. Eggstokkene stimuleres av gonadotropiner fra adenohypofysen, follikkelstimulerende hormon og luteiniserende hormon. Pubertetstarten varierer mellom 9 og 15 års alder, i norske klima oftest i 10-11-årsalderen og puberteten varer i 2-3 år. Mange fysiske og psykiske forandringer skjer i denne perioden:
* Livmoren, egglederne og eggstokkene blir modne
* Menstruasjonssyklusen og eggløsning starter
* Brystene utvikles og vokser 
* Hårvekst rundt kjønnsorganene og i armhulene starter
* Høydevekst og utvidelse av bekkenbeinet går fortere
* Mengden underhudsfett øker, spesielt ved hoftene og brystene

### Mannlig pubertet

Mannlig pubertetstart varierer også mellom alderen 9 og 15 år, i norsk klima gjerne fra 11-12-årsalderen og i 2-3 år fremover. Luteniserende hormon fra adenohypofysen stimulerer interstitialcellene i testiklene til å øke testosteronproduksjonen, som påvirker kroppens utvikling til kjønnsmodenhet. Forandringene som skjer gjennom puberteten er:
* Vekst av muskler og bein, og en markert økning i høyde og vekt
* Strupehodet vokser, og stemmen blir dypere (stemmeskifte)
* Hårvekst begynner i ansiktet, armhulene, brystkasse, buk og rundt kjønnsorganene
* Penis, pungen og prostata blir større
* Spermieproduksjon starter
* Huden blir tykkere og fetere

## Litteratur
* 

* Jean-Pierre Thiollet, *Savoir accompagner la puberté*, Anagramme, Paris, 2006.
Jean Marcel Honoré

**Jean Marcel Honoré** (, 1920–2013) var en fransk katolsk erkebiskop av Tours og kardinal.

Han ble presteviet den 29. juni 1943 etter studier ved presteseminaret i Rennes, og fra 1958 til 1964 var han generalsekretær for *Den nasjonale kommisjon for religiøs oppdragelse* og generaldirektør for *Det nasjonale senter for religionsundervisning*.

Han ble biskop av Évreux i 1972 og erkebiskop av Tours i 1981.

Jean Honoré fratrådte som erkebiskop av Tours i 1997 i en alder av 75 år. Honoré døde den 28. februar 2013 i en alder av 92 år.
## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) * bispeviet 1471
* Pave Julius II (1443-1513) *1481
* Kardinal Raffaele Sansoni Riario (1461-1521) *1504
* Pave Leo X ( 1475-1521) *1513 
* Pave Paul III (1468-1549) *1519
* Kardinal Francesco Pisani (1494-1570) *1527
* Kardinal Alfonso Gesualdo di Conza (Gonza) (1540-1603) *1564
* Pave Klemens VIII (1536-1605) *1592
* Kardinal Pietro Aldobrandini (1571-1621 *1604
* Biskop Laudivio Zacchia (1565-1637) *1605
* Kardinal Antonio (Marcello) Barberini den eldre, O.F.M. Cap. (1569-1646) *1625
* Erkebiskop Nicolò Guidi di Bagno (1583-1663) *1644
* Erkebiskop François de Harlay de Champvallon (1625-1695) *1651
* Erkebiskop Louis-Antoine de Noailles (1651-1729) *1679
* Biskop Jean-François Salgues de Valderies de Lescure 1644-1723) *1699
* Erkebiskop Louis-Jacques Chapt de Rastignac (1690-1750) *1722
* Erkebiskop Christophe de Beaumont du Repaire (1703-1781) *1741
* Biskop César-Guillaume de La Luzern (1738-1821) *1770
* Erkebiskop Gabriel Cortois de Pressigny (1745-1823) *1786
* Erkebiskop Hyacinthe-Louis de Quélen (1778-1839) *1817
* Biskop Louis-Charles Féron (1794-1879) *1834
* Biskop Pierre-Alfred Grimardias (1818-1896) *1866
* Kardinal Guillaume-Marie-Romain Sourrieu (1825-1899) *1882
* Kardinal Léon-Adolphe Amette (1850-1920) *1899
* Biskop Benjamin-Octave Roland-Gosselin (1870-1952) *1919
* Kardinal Paul-Marie-Alexandre Richaud (1887-1968) *1934
* Kardinal Paul Gouyon (1910-2000) *1957
* Kardinal *Jean Marcel Honoré* (1920-2013) *1972

## Referanser


## Eksterne lenker
* Fyldige kardinalsbiografier på norsk – katolsk.no
* Biografi på The Cardinals of the Holy Roman Church
Skipsfjord landskapsvernområde

**Skipsfjord landskapsvernområde** ligger i Karlsøy kommune i Troms. Landskapsvernområdet har plantelivsfredning og ble opprettet i 1978. Det er på 54,1&thinsp;km² landareal og 10,7&thinsp;km² sjøareal. 

Formålet med vernet er å «bevare et vakkert naturområde med kulturlandskap som er typisk for de ytre kyststrøkene i Troms med et upåvirket vassdrag, vitenskapelig interessante geologiske forekomster og et karakteristisk og til dels rikt plante- og dyreliv.» Verneområdet omfatter Skipsfjorden innenfor en linje mellom Skotallneset og Kvalkjeften, samt Skipsfjorddalen og den delen av fjellene på Vanna som har avrenning til Skipsfjord. 

Skipsfjorddalen har et relativt flatt terreng med rike moltemyrer. Dalen er også kjent som et godt område for rypejakt. Gjennom dalen renner den lakseførende Skipsfjordelva. På strandflata innerst i fjorden ligger tre fraflyttede gårder: Røyrnes ligger lengst vest, ved munningen av elva ligger Skipsfjord, og nord for denne igjen ligger Nygård. Gårdene har ikke vært i drift siden 1967, og benyttes i dag til fritidsformål. Det finnes også et antall hytter av nyere dato i området. 

Dyrelelivet er kartlagt grundig i regi av Norsk institutt for naturforskning i 2004 og til sammen 72 fuglearter og 12 arter pattedyr i landskapsvernområde, og 13 av fugleartene og et av pattedyrene (oter) har rødlistestatus. Arter og ordner av fugl som ble registrert var lommer, skarver, hegrer, ender, havørner, hauker, falker, ryper, vadere, måker og alker, gjøk, ugler og spurver. Av dyr nevnes oter, røyskatt, mink, elg, tamrein, hare, lemen, markmus, havert, steinkobbe, ringsel og storkobbe.

## Referanser


## Eksterne lenker
* Norsk rødliste, Direktoratet for naturforvaltning, 2009.
* Markslagsstatistikk, Skipsfjord landskapsvernområde med dyrelivsfredning, Norsk institutt for skog og landskap, 2007
* , Direktoratet for naturforvaltning. Faktaark med kart over området.
* ''Biologisk mangfold i Karlsøy kommune'', NINA rapport 208, Norsk institutt for naturforskning, 2007.
Peter Kodwo Appiah Turkson

**Peter Kodwo Appiah Cardinal Turkson** (født 11. oktober 1948 i Wassaw Nusta i Ghana) er kardinal i den katolske kirke erkebiskop av Cape Coast.
## Liv og virke
Han studerte i Ghana, New York City og Roma, og tok doktorgrad i bibelteologi i 1982. Han behersker minst seks språk: engelsk, fante, fransk, italiensk, tysk og hebraisk, og kan i tillegg forstå latin og gresk.

Turkson ble presteviet den 20. juli 1975, og utnevnt til erkebiskop av Cape Coast den 6. oktober 1992. Han ble bispeviet den 27. mars 1993 av erkebiskop Dominic Kodwo Andoh av Accra; medkonsekrerende var erkebiskop Peter Poreku Dery av Tamale og biskop Peter Kwasi Sarpong av Kumasi.

Han ble elevert til kardinalverdigheten av pave Johannes Paul II den 21. oktober 2003.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Annibale Albani (1682 -1751) *1730
* Kardinal Federico Marcello Lante Montefeltro Della Rovere (1695-1723) *1732
* Biskop Charles Walmesley, O.S.B. (1722-1797) *1756
* Biskop William Gibson (1738-1821) *1790
* Biskop John Douglass (1793-1812) *1790
* Biskop William Poynter (1762-1827) *1803
* Biskop Thomas Penswick (1772-1836) *1824     
* Biskop John Briggs (1788-1861) *1833
* Biskop William Bernard Ullathorne, O.S.B. (1806-1889) *1846
* Kardinal Henry Edward Manning (1808-1892 ) *1865
* Kardinal Herbert Vaughan (1832-1903) *1872
* Kardinal Francis Alphonsus Bourne (1861-1935) *1896
* Erkebiskop William Thomas Porter, S.M.A (1887-1966) *1933
* Erkebiskop Richard Joseph Downey (1881-1953) *1928
* Erkebiskop John Kodwo Amissah (1922-1991) *1957
* Erkebiskop Dominic Kodwo Andoh (1929-2013) *1971
*K ardinal *Peter Kodwo Appiah Turkson* (1948-) *1993

## Referanser


## Eksterne lenker
* Biografi på katolsk.no
* Biografi på catholic-pages.com
* Biografi på The Cardinals of the Holy Roman Church
Bjerka

**Bjerka** (muligens *Bearhkoe* på sørsamisk) er et tettsted i Hemnes kommune på Helgeland i Nordland. Tettstedet ligger ved utløpet av elva Røssåga i vest og utløpet av Bjerkaelva i øst. Det ligger ca. 10 kilometer nord for Korgen og 31,1 kilometer kjøreavstand sørvest for byen Mo i Rana (23,2&nbsp;km i luftlinje).

Tettstedet har  innbyggere per 1. januar .

E6 og Nordlandsbanen passerer forbi Bjerka.

## Etymologi
Tettstedet Bjerka er oppkalt etter elven Bjerka.

Dette er en 48 kilometer lang elv, som kommer fra *[[Gresvatnet]]* på grensen til Sverige. Den løper gjennom *[[Kjennsvatnan|Kjennsvatnet]]* og *[[Stormålvatnet]]* og munner ut i fjordarmen Sørfjorden.

Gammelnorsk **Bjarka* betyr «bjørkeelva» eller «elva som renner gjennom bjørkeskogen». Navnet kan også bety «den hvite», «den lyse», og brukes om elver med lyse bunnforhold. Jmf. bygden *[[Bleikvasslia]]*, som er oppkalt etter *[[Bleikvatnet]]*.

Gårdene *Storebjerka*, *Little-bjerka* og *[[Bjerkadalen]]* er også oppkalt etter elven.

## Samfunn
### Bjerka stasjon

Bjerka stasjon er et stoppested på Nordlandsbanen som åpnet 20. februar 1942. Den 1. januar 2007 opphørte det manuelle billettsalget på Bjerka stasjon, og stasjonen ble ubemannet.

### Nortura Bjerka
Nortura Region Nord – tidligere Gilde Norsk Kjøtt – har et slakteri på Bjerka.

## Referanser
Austin-Healey

**Austin-Healey** var et britisk bilmerke som ble lansert i 1952 som et samarbeid mellom Leonard Lord fra Austin-divisjonen til British Motor Corporation og Donald Healey, en kjent bildesigner og ingeniør.

Austin-Healey produserte biler frem til 1972, da den 20 år lange avtalen mellom Healey og Austin gikk ut. Donald Healey forlot selskapet i 1968 da British Motor Corporation (Austin fusjonerte med Morris i 1952 og ble BMC) ble tatt over av British Leyland. 

## Modeller

* Austin-Healey 100
** 1953 – 1955 BN1 Austin-Healey 100
** 1955            Austin-Healey 100S (Ekstremt begrenset produksjon av racerbiler med aluminiumskarosseri)
** 1955 – 1956 BN2 Austin-Healey 100M (Sportsmodell produsert i et begrenset antall)
** 1956 – 1957 BN2 Austin-Healey 100-4
** 1956 – 1957 BN4 Austin-Healey 100-6 (2+2 seter)
** 1957 – 1959 BN4 Austin-Healey 100-6 Endring til 1 3/4" SU forgasser (2+2 seter)
** 1958 – 1959 BN6 Austin-Healey 100-6 6 -sylindret motor (2 seter)

* Austin-Healey 3000
** 1959 – 1961 BN7 Mark I (2 seter), BT7 Mark I (2+2 seter) 
** 1961 – 1962 BN7 Mark II (2 seter), BT7 Mark II (2+2 seter), BJ7 Mark II (2 seter)
** 1962 – 1964 BJ7 Mark II
** 1964 – 1967 BJ8 Mark III
* Austin-Healey Sprite
** 1958 – 1960 AN5 Mark I 'Bugeye – USA'  'Frogeye – Storbritannia'
** 1961 – 1964 AN6 – AN7 Mark II
** 1964 – 1966 AN8 Mark III
** 1966 – 1969 AN9 Mark IV
** 1969 – 1971 AN10 Mark V (Kun i Storbritannia)

## Annet
* I 1953 satte en spesialbygget Austin-Healey flere hastighetsrekorder på Bonneville Salt Flats i Utah, USA.
* Den første bilen til Mattels Barbie-dukke var en Austin-Healey i rosa.
## Eksterne lenker
*
Okstindan

**Okstindan** (sørsamisk: *Vuaks'åelkieh*, umesamisk: *Vuoks'ålgieh*) er et fjellmassiv som ligger på indre Helgeland, i Hemnes kommune i Nordland. I massivet ligger blant annet Oksskolten som med sine  meter over havet er det høyeste fjellet i Nord-Norge. Det er ni topper med primærfaktor over 130 meter, alle høyere enn  meter over havet. Blant disse er Okstinden, Okshornet, Vesttinden og Bessedørtinden. Mellom fjellene ligger isbreen Okstindbreen.

Fjellet er tilgjengelig fra flere kanter, men de mest brukte utgangspunktene for turer i Okstindan er Leirskardalen eller Kjennsvatnet i Hemnes kommune.

## Navn
Det er flere samiske navn i fjellmassivet. Ordet *åelkie* 'aksel, fjellskulder' går igjen i flere av dem. Oversatt til norsk blir betydningen som følger: 
* *Staajhk'åelkie* – Den langstrakte og rake fjellskulderen. Navnet går igjen i *Staajhkandurrie*, Steikvassdalen, en av fjelldalene som går opp i Okstindan. 
* *Goeksh'åelkie* – Nordlysaksla 
* *Vuaks'åelkieh* – Oksakslene 
* *Vuaksantjahke* – Okstinden
* *Uktsiesnjurhtjie* – Nitind, *de ni tinder*.

## Referanser
ARO

**ARO** (en forkortelse for **Auto Romania**) var en rumensk statlig produsent av terrengkjøretøy, som holdt til nær byen Câmpulung-Muscel i Romania.

Fabrikken startet produksjon i 1957, og har produsert over 360&nbsp;000 kjøretøy, hvorav 2/3 ble eksportert til omkring 110 land (frem til 1989 ble omkring 90&nbsp;% av AROs produksjon eksportert).

I september 2003 solgte den rumenske regjeringen 68,7&nbsp;% av ARO til et amerikansk selskap ved navn Cross Lander, eid av John Perez. En klausul i kontrakten sa at selskapet måtte investere minst 2 millioner amerikanske dollar i ARO, men dette ble ikke gjort. I stedet ble alt selskapets utstyr solgt, også dette var et brudd på kontrakten. Den rumenske staten saksøkte John Perez for dokumentforfalskning i 2006.

Modellen ARO 244 var planlagt for det amerikanske markedet under navnet *Cross Lander*, men selskapet gikk tom for penger i februar 2006.

Selskapet *Cross Lander USA Inc* avskjediget alle sine ansatte, solgte hovedkvarterene og lukket dørene i februar 2006.

ARO ble erklært konkurs i juni 2006.

En stund ble ARO-kjøretøy med motor fra Daihatsu produsert i Spania og Portugal under navnene Hisparo og Portaro.

## Modeller
* ARO IMS
** IMS-57
** M59
** M461
* ARO 24 Series

** SUVer
*** ARO 240
*** ARO 243 
*** ARO 244 
*** ARO 246 
*** ARO 328 Maxi-Taxi 
** Lette lastebiler
*** ARO 33 N 
*** ARO 35 S 
*** ARO 35 M 
*** ARO 243 
*** ARO 323
*** ARO 324 
*** ARO 330
* ARO 10 (også kjent som Dacia Duster i noen land)
** SUVer
*** ARO 10.1 
*** ARO 10.4 
*** ARO 10 Spartana 
*** ARO 11.4 
** Lette lastebiler
*** ARO 10.2 
*** ARO 10.3 
*** ARO 10.6 pick-up 
*** ARO 10.9 
*** ARO 10.0 
*** ARO 11.9

## Referanser


## Eksterne lenker
* 
* Aro M461
* Aro Cars 4x4 Off Road oversikt
American Lafrance

**American LaFrance** (ALF) er en amerikansk produsent av utrykningskjøretøyer, basert i Ladson, Sør-Carolina. Selskapet fokuserer primært på brann- og redningskjøretøy.

American LaFrance Fire Engine Company er en av de eldste og mest kjente produsentene av brann- og redningskjøretøy. Selskapet har røtter tilbake til 1832, da selskapene som senere ble til American LaFrance produserte hånddrevne og dampdrevne pumper til bekjempelse av brann. I 1873 stiftet Truckson LaFrance og hans partnere LaFrance Manufacturing Company, som produserte og solgte hånddrevne pumper. Selskapet The International Fire Engine Company, som var forgjengeren til American LaFrance, bygget også noen dampdrevne pumper mellom 1903 og 1907. Blant apparatene International produserte var hestetrukne brannkjøretøyer, slangevogner, stiger, vanntårn med mer. Selskapet American LaFrance Fire Engine Company ble offisielt stiftet i 1903, med kontorer i Elmira, New York. ALF leverte sin første motoriserte brannbil i 1907, og i årenes løp bygget American LaFrance tusenvis av brannkjøretøy av alle slag, inkludert stigebiler, dykkerbiler og brannbiler for flyplasser. American LaFrance-kjøretøyer er lett gjenkjennelige. 

I 1995 ble selskapet kjøpt av Freightliner LLC, som er et underselskap av DaimlerChrysler. Freightliner fortsatte å bruke American LaFrances navn og betegnelser, men mange av produktene er bygget på chassis fra Freightliner LLC M2 eller Sterling Acterra-lastebilene. ALF har produksjonslokaler i Ephrata (Pennsylvania), Sanford (Florida) og Hamburg (New York). Per 2005 er American LaFrance USAs femte største produsent av utrykningskjøretøyer.

I desember 2005 ble det kjent at Freightliner hadde solgt eierskapet av American LaFrance til det New York-baserte investeringsfirmaet Patriarch Partners, LLC. Hovedkvarteret og fabrikken i Ladson, Sør-Carolina er ikke inkludert i salget, men Patriarch Partners får bruke fabrikken frem til begynnelsen av 2007, når Daimler-Chrysler tar over for å produsere Dodge Sprinter (Mercedes Sprinter i Europa). Under nytt eierskap vil ALF flyttes til Charleston, Sør-Carolina, sommeren 2007.

## Produkter
### Chassis
* Eagle
* Eagle Mid-Engine
* Eagle SE
* Metropolitan
* Commercial
* Condor
#### Utrykningsapparater
* Slangebiler
* Stigebiler
* Tankbiler
* Redningsbiler
* Ambulanser
* Terreng
* Liberty
#### Servicekjøretøyer
* Søppelbiler
* Bygningskjøretøyer
* Flyplass
* Generelt

## Eksterne lenker
* American LaFrance LLC nettsider
* American LaFrance nettsider
* "Liberty by American LaFrance" nettside
* "Condor by American LaFrance" nettside
Okshornet

**Okshornet** er et fjell i Hemnes kommune i Nordland. Det har en høyde på  meter over havet. Fjellet er det nest høyeste av Okstindan, etter Oksskolten. Første kjente bestigning ble gjort i 1900 av samen Anders Bonta og K. Bing. Fjellet har også blitt kalt for «Keiser Wilhelm IIs tind.»

Berggrunnen består av granat-glimmerskifer.

## Se også
* Liste over fjell i Skandinavia

## Fotnoter



## Referanser
Vesttinden

**Vesttinden** er et fjell i Hemnes kommune i Nordland. Fjellet ligger i Okstindmassivet og har en høyde på  meter over havet.

## Referanser
Okstinden

**Okstinden** (umesamisk: *Vuaksanålggie*), (sørsamisk: *Vuaksantjahke*) er et fjell i Hemnes kommune i Nordland. Det har en høyde på  meter over havet. Fjellet er det 5. høyeste i Okstindmassivet (når Tvillingtindan regnes som én topp). Toppen er omgitt av Okstindbreen på tre kanter.

## Se også
* Liste over fjell i Skandinavia

## Fotnoter



## Referanser
Okskalvan

**Okskalvan** er et fjell i Okstindmassivet i Hemnes kommune i Nordland. Fjellet har to topper. Den høyeste ligger 1&nbsp;646 meter over havet, mens den laveste toppen, som ligger ca. 600 meter nord for hovedtoppen, ligger på 1&nbsp;611 moh.

## Referanser
Masters

**Masters** (engelsk for *mester*) kan vise til:

## Personer
* William Masters, amerikansk gynekolog

## Golf

*The Masters Tournament, en golfturnering i USA, også kjent som **US Masters**
*Volvo Masters Andalucia, en golfturnering i Spania
*Omega European Masters, en golfturnering i Sveits
*SAS Ladies Masters, en golfturnering for kvinner i Norge
*Qatar Masters, en golfturnering i Qatar
*Evian Masters, en golfturnering for kvinner i Frankrike
*Open de Madrid Golf Masters, en golfturnering i Spania
*EnterCard Scandinavian Masters, en golfturnering i Sverige
*Quinn Direct British Masters, en golfturnering i Storbritannia

## Snooker
*Masters, en snookerturning i England
*Shanghai Masters, en snookerturnering i Kina
*German Masters, en snookerturnering i Tyskland

## Annet
*Duel Masters, et kortspill
*Oslo Dolphin Masters, en svømmeklubb
* *[[The Masters (album)|The Masters]]*, et album utgitt av Paul Di'Anno i 1999.

## Se også
*Master
*Mastergrad
M26 Pershing

**M26 Pershing** var en amerikansk tung stridsvogn i bruk under andre verdenskrig og Koreakrigen. Den var oppkalt etter general John J. Pershing.

Den var tenkt som erstatter til stridsvognen M4 Sherman, som viste seg lite effektiv i forhold til de tyske stridsvognene med bedre kanoner og pansring. Så snart serieproduksjonen av M4 Sherman var i gang begynte det amerikanske forsvaret å lete etter en etterfølger. Konstrueringen av den nye stridsvognen viste seg å bli ganske komplisert da kravene til kjøretøyet endret seg hele tiden. Først etter Ardenneroffensiven på slutten av 1944 bekreftet at man trengte en større stridsvogn som kunne hamle opp med de tyske overlegne stridsvognene. Ved krigens slutt var bare 310 M26 Pershing-stridsvogner ankommet Europa, og av disse var det bare et fåtall som kom i strid. På grunn av sin sene ankomst fikk den derfor lite å si for utfallet av krigen. Den var USAs hovedstridsvogn frem til den ble faset ut til fordel for M48 Patton, som kom i løpet av Koreakrigen.

Den var kjent for å ha en stor kanon og for å ha en forholdsvis lav silhuett.

Pershing var den første amerikanske stridsvognen som stilte likt med de tyske stridsvognene Panzer V Panther og Panzer VI Tiger.

## Se også
* Liste over stridsvogner
* Liste over kampkjøretøyer fra USA

## Litteratur
* Alexander Lüdeke: *Våpnene som avgjorde andre verdenskrig*, Første utgave, ISBN 978-82-7822-707-7

## Eksterne lenker
*
Elisabeth Røbekk Nørve

**Elisabeth Røbekk Nørve** (født 29. mars 1951 på Sula på Sunnmøre) er en norsk politiker (H).

Hun er datter av industriarbeiderne Johan E. Røbekk og Mary Paula Solevåg i Mauseidvåg. Hun er enke etter forretningsmannen Arild Lauritz Nørve, som døde i 2012. Deres døtre har siden overtatt familiebedriften Ålesund Elektro.

Etter grunnskolen gikk hun ut i arbeid som hushjelp. Nørve har siden hatt en lang og variert yrkespraksis innenfor ulike serviceyrker. Hun har vært blant annet butikksjef og selvstendig næringsdrivende. I tillegg har hun vært rådgiver for NHO i Møre og Romsdal. Ved siden av arbeid har Nørve tatt diverse yrkesrettede kurs.

I 1995 ble Nørve valgt til leder i Ålesund Høyre og medlem av Ålesund bystyre og formannskap. Hun var også medlem av Møre og Romsdal fylkesting og fylkesutvalg 1995–2001. Nørve var innvalgt på Stortinget fra Møre og Romsdal 2001–2005 og 1. vararepresentant i perioden 2005–2009, men rykket opp til fast representant idet representanten Petter Løvik døde i 2007. 2009–2017 var Nørve innvalgt på Stortinget på eget mandat. Hun satt i Stortingets sosialkomité 2001–2005, Stortingets næringskomité 2007–2013 og Stortingets helse- og omsorgskomité 2013–2017.

Hun var 1. nestleder i Møre og Romsdal Høyre 2004–2009 og fungerende leder 2007–2008.

## Referanser


## Eksterne lenker
* 
*
Kirke- og undervisningsdepartementet

**Kirke- og undervisningsdepartementet** var et norsk departement som ved. kgl. kunngjøring 17.11.1818 ble tillagt ansvar for «Alt hvad angaar Kirkevæsenet og Præsteskabet. Universitetet, Seminarer, Skoler, Musæer, Bibliotheker, lærde Selskaber, Kunstacademier m.v., Medisinalvæsenet, milde Stiftelser, Fattigforsørgelsen og de Geistligheden og offentlige indretninger beneficerede Jordegods».

Kirkedelen av departementet ligger i dag under Kultur- og kirkedepartementet. Undervisningsdelen ligger i Kunnskapsdepartementet.

## Historie
Etter at Norge var blitt en selvstendig stat i 1814, ble seks departement opprettet samme år. Kirke- og undervisningsdepartementet var det første og fikk betegnelsen 1. departement. Dernest fulgte Justisdepartementet, Politidepartementet, Indredepartementet, Finans- og tolldepartementet og Departementet for krigsadministrasjonen.

Navnet *Kirke- og undervisningsdepartementet* ble innført fra 17. november 1818.

Under 2. verdenskrig var departementets sentrale arbeidsområder skole- og utdanningstiltak for norsk eksilbefolkning, støtte til norske studenter i utlandet, organisering og finansiering av NRK i London og Boston samt bidrag til ulike kulturelle formål. På den kirkelige siden overtok departementet ansvaret for sjømannsmisjonen og delvis for den øvrige misjonsvirksomhet. Feltpresttjenesten sorterte under Forsvarsdepartementet. Departementet var ikke inndelt i kontorer eller avdelinger.

Under Kåre Willochs regjering ble departementet i 1982 delt og ansvaret for kultursaker, høyere utdanning og forskning ble overført til det nye Kultur- og vitenskapsdepartementet.

I 1990 ble de to departementene reorganisert. De to nye departementene var Kirke- og kulturdepartementet og Utdannings- og forskningsdepartementet.

I 1991 ble kirkesakene tilbakeført, og departementene het Kulturdepartementet og Kirke-, utdannings- og forskningsdepartementet.

Fra 1. januar 2002 ble avdelingene i det opprinnelige gamle departementet flyttet til Utdannings- og forskningsdepartementet da kirkesaker fra samme dato ble flyttet til det nyopprettede Kultur- og kirkedepartementet.

Med Jens Stoltenbergs 2. regjering skiftet departementet navn til Kunnskapsdepartementet.

## Litteratur
Knut Johannessen, Ole Kolsrud og Dag Mangset (redaksjon): *Håndbok for Riksarkivet* (1992), s. 459
## Eksterne lenker
* Liste over Norges kirke- og undervisningsministre
* Kirke- og undervisningsdepartementet i London, 1940-1945 på Arkivportalen
Harald T. Nesvik

**Harald Tom Nesvik** (født 4. mai 1966 i Ålesund) er en norsk politiker (FrP). Den 13. august 2018 ble han utnevnt til fiskeriminister i Erna Solbergs regjering. Den 30. august 2019 ble tittelen endret til fiskeri- og sjømatminister.

Han var innvalgt på Stortinget fra Møre og Romsdal fra 1997 til 2017. Fra 2013 var han parlamentarisk leder for partiet. Han stilte ikke til gjenvalg ved stortingsvalget i 2017. Fra 1987 til 2009 var han medlem av Ålesund bystyre, fram til 1997 også av formannskapet. Han ble utnevnt til fylkesmann i Møre og Romsdal med tiltredelse i 2019, men valgte å si fra seg embedet. Han gikk heller til en stilling som sjef for informasjon og samfunnskontakt i brønnbåtrederiet Sølvtrans i Ålesund.

Fra Ålesund videregående skole har han grunnkurs fra kontorlinja 1982–1983, VK1 fra regnskapslinja 1983–1984 og VK2 fra EDB-linja 1984–1985. Deretter utdannet han seg innen eksportmarkedsføring for fiskeri ved Møre og Romsdal fiskeritekniske høgskole 1991–1993. Før han ble politiker arbeidet Nesvik som instruktør ved helsestudio, dørvakt og selger i elektroforretning.

Nesvik nominerte i 2002 daværende statsminister i Storbritannia, Tony Blair, og daværende president i USA, George W. Bush, til Nobels fredspris. Han begrunnet nominasjonen til nyhetsbyrået Associated Press med «deres avgjørende innsats mot terrorisme, noe jeg tror vil være den største trusselen mot fred i fremtiden. Dessverre må man noen ganger bruke makt for å sikre fred.»

## Stortingskomiteer
* 2015–2017 medlem i Utenriks- og forsvarskomiteen
* 2013–2015 medlem i Helse- og omsorgskomiteen
* 2009–2013 andre nestleder i Næringskomiteen
* 2005–2009 leder i Helse- og omsorgskomiteen
* 2001–2005 medlem i Sosialkomiteen
* 1997–2001 medlem i Sosialkomiteen

I samtlige perioder har Nesvik også vært medlem eller varamedlem i Valgkomiteen.

## Referanser


## Eksterne lenker
* 
* 
*
Darren Clarke

**Darren Christopher Clarke** (født 14. august 1968) er en nordirsk profesjonell golfspiller som spiller både på PGA-touren og Europatouren.

Clarke har vært på topp 10 på verdensrankingen i golf. Han vant i 2011 major-turneringen The Open Championship. Han har også vunnet WGC&ndash;World Matchplay Championship i 2000, der han slo Tiger Woods i finalen, og WGC&ndash;NEC Invitational i 2003. Han oppnådde andreplass på Europatourens pengeliste i 1998, 2000 og 2003.

Clarke ble i dronningens nyttårsliste for 2012 utnevnt til offiser av Order of the British Empire.

## Meritter
### Seire på Europatouren
* 2011 Iberdrola Open, **[[The Open Championship]]**
* 2008 BMW Asian Open, KLM Open
* 2003 NEC Invitational (regnes også som seier på PGA-touren)
* 2002 Compass Group English Open
* 2001 Smurfit European Open
* 2000 Andersen Consulting Match Play Championship (regnes også som seier på PGA-touren), Compass Group English Open
* 1999 Compass Group English Open
* 1998 Benson & Hedges International Open, Volvo Masters
* 1996 Linde German Masters
* 1993 Alfred Dunhill Open

## Referanser


## Eksterne lenker
* 
* 
*
Liste over Norges kirke- og undervisningsministre

**Liste over norske kirke- og undervisningsministere** er en liste over statsråder i Kirke- og undervisningsdepartementet (KUD). 

Fra 1. januar 1990 ble det delt opp i Kirke- og kulturdepartementet og Utdannings- og forskningsdepartementet.

## 1. ministerium (kirke- og undervisningsanliggender)
# Niels Treschow: 30.11.1814 - 15.09.1816
# Christian Krohg d.e.: 15.09.1816 - 15.09.1817
# Niels Treschow: 15.09.1817 - 01.01.1819

## Kirke- og undervisningsdepartementet

### Fram til 1884

### Fra 1884 til 1945

### Fra 1945

## Referanser og fotnoter


## Se også
*Liste over Norges kunnskapsministre for perioden etter 1990.
Mary Victoria Hamilton

**Mary Victoria Douglas-Hamilton** (1850–1922) var den skotsk-tyske oldemoren til fyrst Rainier III av Monaco, motedesigneren Egon von Fürstenberg og skuespilleren Ira von Fürstenberg.

Hun var datter av William Alexander Anthony Archibald Hamilton, 11. hertug av Hamilton og hans kone, prinsesse Marie Amelie Elisabeth Caroline av Baden. Hun var barnebarn av erkehertug Karl Ludwig Friedrich av Baden og Stephanie de Beauharnais, som igjen var barnebarn av Josephine de Beauharnais.

Hun var gift første gang i 1869 med fyrst Albert I av Monaco. De ble skilt i 1880. Hun var deretter gift med grev Tassilo Festetics von Tolna.

## Referanser
Greg Norman

**Gregory John Norman** (født 10. februar 1955 i Queensland) er en australsk profesjonell golfspiller som var rangert som verdens beste spiller i 331 uker på 1980- og 1990-tallet. Han har tilnavnet *The Great White Shark*. Norman ble profesjonell spiller i 1976.

Han vant The Open Championship to ganger, i 1986 og 1993, men er kjent for å ha uflaks. I 1986 ledet Norman alle fire ''major''-turneringene etter tredjerunden, men vant kun The Open. Han mistet seieren i PGA-mesterskapet etter at Bob Tway hullet et bunker-slag, og i The Masters året etter tapte Norman for Larry Mize, som satte en 40-meters chip i hullet. Hans kanskje mest kjente runde var i The Masters i 1996, da han sløste bort en seks-slags ledelse i sisterunden og tapte turneringen til Nick Faldo med fem slag.

Normans sympatiske vesen har gjort ham til den perfekte talsmann for en rekke produkter, inkludert det vanlige spekteret av golfutstyr, men også mange andre produkter. Samtidig som han har fortsatt å spille turneringer, har hans forretninger tatt stadig mer av tiden. Hans personlige formue er anslått til flere hundre millioner amerikanske dollar. Norman er den eneste spilleren i historien som har toppet pengelisten på begge sider av Atlanterhavet.

Han giftet seg i 2008 med den tidligere amerikanske tennisspilleren Chris Evert. Norman er bosatt i Hobe Sound, Florida.

## Referanser


## Eksterne lenker
* 
*
Brandbu

**Brandbu** er et bygdelag og sogn i Gran på Hadeland i Innlandet. Tettstedet Brandbu/Jaren ligger delvis i Brandbu. Sognekirken til Brandbu er Nes kirke, på nordsiden av Røykenvika. Røykenvikbanen med Brandbu stasjon gikk fra 1900 til 1957 til Røykenvik ved Randsfjorden. Stasjonsbygningen er revet. Fra toppen av Brandbukampen (522 moh), opprinnelig en vulkan fra perm-perioden, er det vid utsikt over Brandbu og bygdene rundt. Den tidligere kommunen ble slått sammen med Gran 1. januar 1962. Like ved Brandbu sentrum ligger Brandbu ungdomsskole, samt tidligere Hadeland videregående skole avdeling Brandbu før ny skole sto ferdig i 2012.

Kommunen hørte til tidligere Oppland fylke.

## Brua
Brua, som det ofte sies, eller Åvedalsbrua, også skrevet Augedalsbrua, er et eldgammelt brosted over (Vigga), og her var i eldre tid skysstasjon. Her møttes den gamle og den nye Bergensveien, og Høgkorsveien gikk herfra over til Toten. Riktignok ble brostedet flyttet til Rosendal litt lenger oppe ved elven på midten av 1800-tallet, men Brua fortsatte å være skyssted. Stedet var dessuten møtested for kommunestyret i den gamle kommunen Brandbu.

Brua er motivet for maleriet «Augedals bro» (1897) av Gerhard Munthe.

## Kommunen
Brandbu kommune ble utskilt fra Gran kommune i 1897, og innlemmet igjen i 1962. Kommunens området omfattet begge sider av Randsfjorden.

## «Brandbu Polonaise»
«Brandbu Polonaise» ble skrevet av Peder Pedersen Sandbæk. Hadelandsgutta Leder: A.K. Nielsen spilte den inn i Oslo 3. september 1954. Melodien ble utgitt på 78-platen His Master's Voice A.L.&nbsp;3434. Arr.: A.K. Nielsen.

## Referanser
Bjørnør

**Bjørnør** er en tidligere kommune i Trøndelag, opprettet 1837 ved en sammenslutning av sognene Stoksund, Roan og Osen. 1. juni 1892 ble Bjørnør delt opp igjen, etter sognegrensene, til kommunene Stoksund, Roan og Osen.

Gårds- og slektshistorien for Bjørnør er dokumentert i verket *[[Bjørnørfolket]]* av Sigurd Brattgjerd og en rekke medforfattere.

## Referanser